JY LEES NOU Steak-en-bierpastei
Jy maak die pastei se vulsel in ’n potjie en braai die deeg op ’n rooster oor die kole. Pasteityd!
Die Iere het hulle eie weergawe van Nasionale Braaidag. Die hele Ierland kom op St. Patrick-dag tot stilstand vir een groot partytjie. Elke enkele Ierse kroeg sit ’n fantastiese pastei van steak en mout voor.
*2 sopies olyfolie
*1 kg steak (dikrib is die beste, andersins kruissnit; in blokkies van 2 × 2 cm gesny)
*2 teelepels sout
*1 teelepel swartpeper
*1 sopie koekmeel
*1 ui (fyngekap)
*1 wortel (geskil en fyngekap)
*2 selderystokkies (fyngekap)
*1 sopie gemengde kruie (roosmaryn, tiemie, pietersielie; of ½ sopie droë gemengde kruie)
*1 blikkie of bottel moutbier (stout beer; ± 400 ml)
*250 g knopiesampioene (in die helfte gesny)
*1 pakkie skilferkorsdeeg (400 g, heeltemal ontdooi)
Maak die pastei se vulsel:
Kry groenigheid in. Voeg die gekapte uie, wortel, seldery en kruie by en braai vir nog 5 minute.
Wat voer jy in die mou(t). Gooi die mout by. Roer om enige taai stukkies onderin die pot los te wikkel en kry die mengsel aan die prut. Sit die deksel op en laat dit vir 15 minute prut.
Koel af. Voeg die sampioene by, sit die deksel op en laat dit vir 1 uur op ’n lae hitte prut. Hou die hitte laag – net ’n paar kole en geen vlamme onder die pot nie.
Val weg. Sit voor in bakkies of borde en sit die gebraaide kors bo-op. Jy kan ook die pastei saam met kapokaartappels voorsit as jy lus het.
Wenk: Al is Guinness die wêreldbekende voorbeeld van moutbier, is dit glad nie die enigste een nie. Die resep sal net so lekker smaak met ’n plaaslike gunsteling soos Castle Milk Stout.